በአዲስ አበባ ከተማ የሚደርሰውን የትራፊክ አደጋ ለመቀነስ የተለያዩ ስራዎች እየተሰሩ እንደሚገኝ ተገለጸ
በአዲስ አበባ ከተማ በተለያዩ አካባቢዎች የሚደርሰውን የትራፊክ አደጋ ለመቀነስ የተለያዩ ስራዎች እየተሰሩ እንደሚገኝ የአዲስ አበባ ከተማ ትራፊክ ማኔጅመንት ኤጀንሲ አስታውቋል፡፡  በኤጀንሲው የህዝብ ግንኙነት ዳይሬክተር አቶ ታመነ በሌ በአንድ አመት ውስጥ በአዲስ አበባ ከተማ በተለያዩ አከባቢዎች የሚከሰተውን የትራፊክ አደጋ በዘላቂነት ለመቅረፍ የሚያስችሉ ስራዎች በ62 ሚሊዮን ብር በጀት ለመስራት እንቅስቃሴ መጀመሩን ገልጸዋል፡፡ዋልታ ከወራት በፊት በአዲሰ አበባ በተደጋጋሚ የትራፊክ አደጋ የሚደርሰባቸውን አደባባዮች ተመልክቶ እንደነበረ እና ከዚህ ውስጥ የቀበና አደባባይ አንዱ መሆኑን መዘገቡ ይታወሳል፡፡በወቅቱ ዋልታ ያነጋገራቸው የአከባቢው ነዋሪዎች ስፍራው ቁልቁለት በመሆኑና የፍጥነት መቀነሻ ባለመኖሩ ለተደጋጋሚ የትራፊክ አደጋ እየተዳረጉ መሆናቸውን ገልጸዋል፡፡ጉዳዩ የሚመለከተው የአዲስ አበባ መንገድ ትራፊክ ማኔጅመነት ኤጀንሲም ችግሩን ለመፍታት እንደሚሰራ ለዋልታ መግለጹ የሚታወስ ነው፡፡ዋልታም በተገባው ቃል መሰረት የተሰራው ስራ ምን ይመስላል ሲል ባደረገው ምልከታ በተለይ በቀበና አደባባይ አከባቢ የትራፊክ አደጋውን ሊቀንሱ የሚችሉ የፍጥነት መቀነሻ ስራዎች መሰራታቸውን ተመልክተዋል፡፡የአከባቢው ነዋሪዎችም ከወራት በፊት ያቀረቧቸው ቅሬታ በመፈታታቸው መደሰታቸውን ገልጸው ከዚህ በፊት ሲደርስባቸው የነበረ የትራፊክ አደጋ መቀነሱንም አንስተዋል፡፡